Kaunti Waterford

Kaunti Waterford () ialah sebuah kaunti di Ireland. Ia berada di dalam provinsi Munster dan sebahagian daripada Kawasan Selatan. Ia dinamakan bersempena nama bandar Waterford. Majlis Bandaraya dan Kaunti Waterford ialah pihak berkuasa tempatan bagi kaunti ini. Penduduk kaunti ini secara kasar, termasuk di bandar, ialah 127,363 orang mengikut bancian 2022. Kaunti ini berasaskan wilayah bersejarah Gael, Déise. Di sana terdapat sebuah kawasan bertuturan Ireland, Gaeltacht na nDéise, di barat daya kaunti ini.

 Politik 
Setakat 1 Jun 2014, Majlis Bandaraya dan Kaunti Waterford ialah pihak berkuasa tempatan bagi kawasan Kaunti dan Bandar Waterford. Pihak berkuasa ini dibentuk berikutan penggabungan kaunti Waterford dan bandar Waterford di bawah Akta Pembaharuan Kerajaan Tempatan 2014, dan menggantikan fungsi Majlis Bandar Waterford dan Majlis Kaunti Waterford. Pihak berkuasa tempatan bertanggungjawab terhadap perkhidmatan tempatan seperti pembersihan, perancangan dan pembangunan hartanah, perpustakaan, pengumpulan cukai kenderaan, jalan tempatan dan perumahan rakyat.

Bagi pilihan raya untuk Dáil Éireann (Dewan Perwakilan), kaunti ini diwakili kawasan pilihan raya 4 kerusi di . Bagi pilihan raya Parlimen Eropah, bandar dan kaunti ini ialah sebahagian daripada kawasan pilihan raya 5 kerusi Selatan.

 Rujukan 
Kategori:Kaunti Waterford
Kategori:Munster
Kategori:Kaunti di Republik Ireland
Kategori:Kawasan kerajaan tempatan di Republik Ireland